Ένας χιμπατζής σκοτώθηκε
στην καρδιά του Ενγκόγκο.
Ο Πορκ Πάι.
Για να συμβεί κάτι τέτοιο,
σημαίνει ότι οι δολοφόνοι μπήκαν απαρατήρητοι.
Μόνο μία ομάδα μπορούσε να το κάνει.
Μια ομάδα που στο Ενγκόγκο γνωρίζουν καλά.
Οι δυτικοί.
Θα ξεσπάσει πόλεμος στο Ενγκόγκο.
Η ΑΥΤΟΚΡΑΤΟΡΙΑ ΤΩΝ ΧΙΜΠΑΤΖΗΔΩΝ
ΔΥΤΙΚΟ ΕΝΓΚΟΓΚΟ
ΔΥΟ ΗΜΕΡΕΣ ΝΩΡΙΤΕΡΑ
Οι χιμπατζήδες του δυτικού Ενγκόγκο είναι ξεχωριστή ομάδα
με τη δική τους περιοχή.
Οι δυτικοί είναι διαφορετικοί.
Είναι πιο λίγοι από τους κεντρικούς του Τζάκσον.
Αλλά μένουν ενωμένοι.
Κι αυτό τους δίνει δύναμη.
Έχουν μόνο οκτώ ενήλικα αρσενικά
σε σχέση με τα 24 των κεντρικών.
Οπότε, τα θηλυκά
μένουν με τα αρσενικά
και υπερασπίζονται την περιοχή.
ΧΑΤΣΕΡΣΟΝ 27 ΕΤΩΝ
Ο δυνατός κυρίαρχος, ο Χάτσερσον,
διαφέρει από τον Τζάκσον.
Δεν κυριαρχεί με τον ίδιο τρόπο.
Εδώ, η εξουσία διαμοιράζεται πιο ίσα.
Όλα τα ενήλικα αρσενικά έχουν σημαντικούς ρόλους.
ΓΚΑΡΙΣΟΝ 44 ΕΤΩΝ
Ο Γκάρισον είναι ένα απ' αυτά τα αρσενικά.
Είναι ηλικιωμένος για αρσενικός,
αλλά η ηλικία συνοδεύεται από γνώση.
Γνωρίζει κάθε δέντρο στο Ενγκόγκο.
Έχει τον χάρτη του δάσους στο μυαλό του.
Αν υπάρχει τροφή,
θα τη βρει.
Η αναζήτηση τροφής είναι δύσκολη.
Συχνά έχει λιγοστά ευρήματα.
Τώρα, ο Γκάρισον οδήγησε τους δυτικούς σε ένα σπάνιο έδεσμα.
Οι χιμπατζήδες λατρεύουν το μέλι.
Μα δεν κρατάει πολύ
και δεν αρκεί για όλη την ομάδα.
Γι' αυτό,
οι δυτικοί χρειάζονται καρπούς.
ΤΗΝ ΗΜΕΡΑ ΠΟΥ ΠΕΘΑΝΕ Ο ΠΟΡΚ ΠΑΪ
Οι ώριμοι καρποί
είναι η πιο σημαντική τροφή εδώ.
Και τώρα,
τα πιο πολύτιμα καρποφόρα δέντρα είναι στα άκρα της δυτικής περιοχής.
Στα σύνορα
των δυτικών του Τζάκσον.
ΡΟΛΙΝΣ 35 ΕΤΩΝ
Ο Ρόλινς είναι ο αρχηγός της περιπολίας των δυτικών.
Για χρόνια φυλάει τα σύνορα του Ενγκόγκο.
ΝΤΕΪΜΙΑΝ 14 ΕΤΩΝ
Ο Ντέιμιαν είναι ο μικρός αδερφός του.
Είναι έφηβος ακόμα.
Αλλά είναι ήδη δυνατός.
Σίγουρος.
Και πολύ έξυπνος.
Όταν επισκέπτονται τα σύνορα,
αυτά τα πανίσχυρα αδέρφια
ηγούνται.
Καθώς πλησιάζουν τα σύνορα,
ο Γκάρισον τούς προσέχει όλους.
Μπήκαν στα σύνορα.
Και οι κεντρικοί του Τζάκσον τρέφονται εδώ,
οπότε είναι επικίνδυνο μέρος.
ΡΟΛΙΝΣ
Αλλά αξίζει το ρίσκο.
Υπάρχει μια τεράστια συκιά που έχει καρποφορήσει.
Αυτό ακριβώς που χρειάζεται η ομάδα.
ΝΤΕΪΜΙΑΝ
Οι πιο πολλοί τρώνε χαρούμενοι.
Ο Ρόλινς κι ο Ντέιμιαν, όχι.
Η περιπολία έχει στόχο τη φύλαξη των πόρων.
Αλλά όχι μόνο αυτό.
Οι χιμπατζήδες πάντα προσπαθούν να επεκτείνουν την περιοχή τους.
Το πετυχαίνουν
με το να βρίσκουν και να επιτίθενται σε αντιπάλους.
Αν τους ξεπερνούν αριθμητικά.
Οπότε, ο Ρόλινς κι ο Ντέιμιαν δεν μπορούν να πάνε μόνοι.
Τα υπόλοιπα αρσενικά πρέπει να βρίσκονται από κοντά.
Προχωρούν στην περιοχή των κεντρικών.
Είναι μικρή ομάδα
και δεν ξέρουν πόσους εχθρούς μπορεί να συναντήσουν.
Πρέπει να είναι προσεκτικοί
και αθόρυβοι.
Ο Ντέιμιαν είναι όλη του τη ζωή με τον Ρόλινς.
Έχουν έναν δυνατό δεσμό.
Για να μη γίνουν αντιληπτοί,
αυτό θα κάνει τη διαφορά μεταξύ ζωής και θανάτου.
Η περίπολος άκουσε κάτι.
Ο Πορκ Πάι.
Και είναι μόνος.
Όπως κι οι άνθρωποι,
κι οι χιμπατζήδες είναι κοινωνικά όντα.
Αλλά σε αντίθεση με εμάς,
μπορούν να συνάψουν σχέσεις
μόνο με μέλη της δικής τους ομάδας.
Είναι χωροκτητικοί εκ φύσεως
κι έχουν φυλές.
Είναι στη φύση τους ν' ανταγωνίζονται για πόρους.
Και να θεωρούν ξένους τους χιμπατζήδες αντίπαλων ομάδων,
με στόχο την επίθεση και τη θανάτωσή τους.
Η ζωή του χιμπατζή είναι μια ατελείωτη διαμάχη.
Για τους δυτικούς,
ο Πορκ Πάι ήταν ξένος.
Κι όταν τον βρήκαν μόνο του,
η μοίρα του ήταν αναπόφευκτη.
Οι χιμπατζήδες έχουν δύο πλευρές.
Τα ενήλικα αρσενικά όπως ο Ρόλινς είναι τρυφεροί και παιχνιδιάρηδες.
Αλλά μπορεί να γίνουν και βίαιοι.
Η βίαιη πλευρά τους είναι απαραίτητη για την κοινωνία.
Οι εδαφικές διαμάχες δεν έχουν σκοπό τη συγκέντρωση πλούτου.
Σκοπός τους είναι η επιβίωση.
Οι δυτικοί έχουν πολλά στόματα να θρέψουν.
Κι η ομάδα μεγαλώνει.
Χρειάζονται περισσότερα εδάφη.
Και τροφή.
Είναι σε διαμάχη με μια μεγαλύτερη, πιο ισχυρή ομάδα.
Άρα δεν έχουν πολλές ελπίδες.
Προς το παρόν.
Οι δυτικοί είναι λιγότεροι…
αλλά ενωμένοι.
Έχουν έντονη ομαδικότητα.
Και στήριξη.
ΓΚΑΡΜΠΟ 65 ΕΤΩΝ
Η Γκάρμπο είναι ο γηραιότερος χιμπατζής στο Ενγκόγκο.
Τα 65 είναι απίστευτη ηλικία για χιμπατζή.
Κι ακόμα συνεισφέρει στην κοινότητα.
ΧΑΤΣΕΡΣΟΝ
Βοηθάει που έχει γιο κυρίαρχο.
Την προσέχει κι έτσι η Γκάρμπο έχει καλή ζωή…
και όλοι τη σέβονται.
Η Γκάρμπο έχει κι άλλον γιο.
Τον Ρίτσμοντ.
Που επίσης προσέχει τη μητέρα του,
παρά τα δικά του προβλήματα.
Όταν ήταν μικρός,
ο Ρίτσμοντ έχασε το χέρι του σε παγίδα λαθροκυνηγού.
Αν και όλα στο δάσος είναι πιο δύσκολα,
δεν έχει επιβιώσει απλώς, αλλά έχει ζήσει με ευημερία.
Ο Ρίτσμοντ ήταν κάποτε ο κυρίαρχος των δυτικών.
Μέχρι που τον αντικατέστησε ο αδερφός του.
Αλλά έχει ακόμα δύναμη
και επιρροή.
Καθώς τα ενήλικα αρσενικά των δυτικών είναι λίγα,
κινδυνεύουν αν κλιμακωθεί η έχθρα με τους κεντρικούς.
Νεαρά αρσενικά θέλουν να επικρατήσουν.
ΜΠΕΡΓΚΛ 10 ΕΤΩΝ
Αλλά το ταξίδι μπορεί να είναι δύσκολο.
Ο Μπεργκλ είναι ορφανός,
οπότε μεγάλωσε απότομα…
και βρήκε τρόπους να επιβιώνει.
Αλλά ως αρσενικό στην εφηβεία, αλλάζει
και θέλει να επιδείξει πυγμή.
Προσπαθεί να κάνει επίδειξη δύναμης.
Πρέπει να προσέχει.
Αρχίζει να τραβά την προσοχή.
Σ' αυτό το στάδιο ζωής ενός αρσενικού…
ΜΠΑΚΝΕΡ 21 ΕΤΩΝ
τα κυρίαρχα αρσενικά αρχίζουν να τα βλέπουν ως αντιπάλους.
Οι επιδείξεις του Μπεργκλ
ίσως τον βάλουν σε μπελάδες.
Κάποια μέρα, η επιθετικότητα του Μπεργκλ ίσως βοηθήσει τους δυτικούς.
Για την ώρα, τον έβαλαν στη θέση του
και τραυματίστηκε άσχημα στο χέρι.
Η Τζόια είναι επίσης ορφανή.
ΤΖΟΪΑ 10 ΕΤΩΝ
Είναι συνομήλικη του Μπεργκλ.
Κι εκείνη αρχίζει να αλλάζει.
Αρχίζει να αναπτύσσει το μητρικό ένστικτο
και θέλει να βοηθήσει με τα βρέφη.
Χωρίς μητέρα για να της δείξει,
οι γονεϊκές της ικανότητες θέλουν βελτίωση.
Σε αντίθεση με τον Μπεργκλ, η Τζόια…
έχει την υπομονή όλων.
Μπορεί να έχει ως πρότυπο άλλες, έμπειρες μητέρες.
ΚΑΡΣΟΝ 27 ΕΤΩΝ
Ε.Ο. 3 ΕΤΩΝ
Η Κάρσον έχει ήδη δύο παιδιά.
Και είναι πάλι έγκυος.
Είναι καλή μητέρα,
αλλά εδώ στα δυτικά, πρέπει να είναι παραπάνω.
Πηγαίνει στην περιπολία με τα αρσενικά
και κυνηγά.
Οι δυτικοί κυνηγούν ως ομάδα,
αρσενικά και θηλυκά,
δίπλα δίπλα.
Οι ασπρόμαυροι κολοβοί δεν είναι εύκολος στόχος.
Είναι γρήγοροι και ευκίνητοι.
Για να τους πιάσουν, οι χιμπατζήδες πρέπει να συνεργαστούν.
Ο Ρίτσμοντ δυσκολεύεται με το κυνήγι.
Ξέρει ότι δεν πρέπει να μείνει πίσω.
Το κυνήγι απέβη επιτυχές.
Το κρέας μοιράζεται σε όλους
στις δεντροκορφές.
ΧΑΤΣΕΡΣΟΝ
Αν ο Ρίτσμοντ θέλει κρέας,
πρέπει να ανεβεί και να το διεκδικήσει.
Η Γκάρμπο είναι μεγάλη για κυνήγι,
αλλά αυτό δεν σημαίνει ότι δεν θα φάει.
Παρείχε τροφή στον Ρίτσμοντ όταν ήταν μικρός.
Τώρα της παρέχει εκείνος τροφή.
Η ζωή είναι δύσκολη στο Ενγκόγκο.
Μια οικογένεια που σε στηρίζει
την κάνει λίγο πιο εύκολη.
Οι χιμπατζήδες είναι πολύ δεμένοι με τη μητέρα τους.
Αλλά ο Μπεργκλ δεν έχει οικογένεια.
Όλα τα αρσενικά περνούν από αυτό το στάδιο.
Κι όλοι αντιμετωπίζουν μερικές ήττες.
Για ένα ορφανό, είναι πιο δύσκολο.
Χωρίς μητέρα να τον παρηγορήσει,
ο Μπεργκλ περνάει χρόνο μόνος του.
Δεν του λείπει μόνο το δέσιμο.
Το ξεψείρισμα είναι βασικό για την υγεία.
Χωρίς αυτό,
ο Μπεργκλ είναι ευάλωτος.
Οι χιμπατζήδες δεν κάνουν πολλά στη βροχή,
αλλά οι δυτικοί δεν ψάχνουν καταφύγιο.
Η καταιγίδα τούς δίνει ενέργεια.
Ως ομάδα,
γίνονται πιο δυνατοί.
Ο Μπεργκλ είναι ακόμα μόνος.
Κι έχει αρρωστήσει.
Το πρόσωπό του μολύνθηκε από παράσιτο.
Χρειάζεται βοήθεια.
Οι κεφαλοφίνες συνήθως φοβούνται τους χιμπατζήδες.
Μα σ' αυτήν την κατάσταση, ο Μπεργκλ δεν αποτελεί απειλή.
Η ομάδα δεν πρόσεξε την απουσία του Μπεργκλ.
ΓΚΑΡΙΣΟΝ
Εκτός από κάποιον.
Καθώς μεγαλώνουν, τα αρσενικά γίνονται λιγότερο επιθετικά
και πιο στοργικά.
Μερικές φορές,
αναλαμβάνουν να φροντίσουν κάποιο ορφανό.
Οι δυτικοί χρειάζονται τον Μπεργκλ.
Αλλά για να βρει τη θέση του,
πρέπει να ελέγχει την επιθετικότητά του.
Με έναν έμπειρο χιμπατζή σαν τον Γκάρισον να τον στηρίζει,
υπάρχει ελπίδα.
Η Τζόια περνάει περισσότερο χρόνο με τα βρέφη.
Μαθαίνει.
Όταν έρθει η ώρα να κάνει δική της οικογένεια,
θα είναι έτοιμη.
Μπεργκλ και Τζόια βρίσκουν τον δρόμο τους.
Μαθαίνουν πώς να συμμετέχουν στην κοινωνία των χιμπατζήδων.
Αυτή η κοινωνία πρέπει να συντηρηθεί.
Οπότε, όπως κάθε μέρα της ζωής τους,
οι δυτικοί πρέπει να πάνε για αναζήτηση τροφής.
Ο Ντέιμιαν ανακάλυψε κάτι.
Και δεν είναι ένας συνηθισμένος καρπός.
Είναι Chrysophyllum.
Το πιο σπάνιο και πιο πολύτιμο δώρο του Ενγκόγκο.
Ανά μερικά χρόνια υπάρχει μια πλούσια συγκομιδή.
Είναι απρόβλεπτη
κι όταν εμφανίζεται,
η τροφή ξεπερνά τις ανάγκες των χιμπατζήδων.
Τα πιο πολλά δέντρα Chrysophyllum
βρίσκονται στα σύνορα
στην περιοχή των κεντρικών.
Αλλά τα αρσενικά των δυτικών ξέρουν πού θα τα βρουν.
Διότι για πολλά χρόνια,
αυτά τα δέντρα
κι εκείνη η περιοχή
ανήκαν σε αυτούς.
Και τώρα ήρθε η ώρα
να την πάρουν πίσω.
Υποτιτλισμός: Κατερίνα Περδικάκη